ΚΑΝΟΝΙΣΜΟΣ (ΕΟΚ) αριθ. 2969/79 ΤΗΣ ΕΠΙΤΡΟΠΗΣ της 18ης Δεκεμβρίου 1979 περί τροποποιήσεως του κανονισμού (ΕΟΚ) αριθ. 210/69 "περί γνωστοποιήσεων μεταξύ των Κρατών Μελών και της Επιτροπής στον τομέα του γάλακτος και των γαλακτοκομικών προϊόντων"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως το άρθρο 28,

Εκτιμώντας:

ότι η Κοινότητα, στα πλαίσια των πολυμερών εμπορικών διαπραγματεύσεων, συνήψε πολυάριθμες διεθνείς ή διμερείς συμφωνίες που περιλαμβάνουν ιδίως την υποχρέωση συμμορφώσεως προς ορισμένα επίπεδα τιμών στο διεθνές εμπόριο ή στις ειδικές αγορές εκτός της Κοινότητος- ότι η συμμόρφωση της Κοινότητος στις εν λόγω υποχρεώσεις της δύναται να εξασφαλισθεί μόνο με τις επιστροφές κατά την εξαγωγή ότι για τον καθορισμό τους, ως εκ τούτου, πρέπει η Κοινότητα να διαθέτει όσο το δυνατό περισσότερες πληροφορίες για τις τιμές των γαλακτοκομικών προϊόντων που εφαρμόζονται στην Κοινότητα και για τις τιμές που εφαρμόζονται στο διεθνές εμπόριο-

ότι συνεπώς είναι αναγκαία η βελτίωση του συστήματος πληροφορήσεως που προβλέπεται στο άρθρο 5 του κανονισμού (ΕΟΚ) αριθ. 210/69 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 2188/79(4)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 210/69 τροποποιείται ως εξής:

1. Το κείμενο του άρθρου 5 αντικαθίσταται από το ακόλουθο κείμενο:

"Άρθρο 5

1. Τα Κράτη Μέλη γνωστοποιούν στην Επιτροπή, το αργότερο την Πέμπτη κάθε εβδομάδας για την προηγούμενη εβδομάδα της εβδομάδας της γνωστοποιήσεως, τις ακόλουθες τιμές των οποίων έλαβαν γνώση κατά τη διάρκεια της εβδομάδας αναφοράς:

α) για τα προϊόντα οδηγούς που αναφέρονται στο παράρτημα I του κανονισμού (ΕΟΚ) αριθ. 2915/79(1), προσδιορίζοντας ακριβώς τη σχετική καταγωγή τους και ποσότητα:

- τις τιμές προσφοράς "ελεύθερο στα σύνορα" που διαπιστώνονται εν όψει της εισαγωγής στην Κοινότητα,

- τις τιμές "ελεύθερο στα σύνορα" που εφαρμόζονται κατά την εισαγωγή στην Κοινότητα,

- τις τιμές που εφαρμόζονται κατά την εισαγωγή στις τρίτες χώρες, για τα προϊόντα που προέρχονται από άλλες τρίτες χώρες-

β) για τα προϊόντα που αναφέρονται στο παράρτημα του παρόντος κανονισμού, τις τιμές (χωρίς φόρο) που εφαρμόζονται στην επικράτειά τους, κατά το στάδιο αναχωρήσεως από το εργοστάσιο-

γ) για την τυρίνη και τα τυρινικά άλατα, τις τιμές που εφαρμόζονται στην παγκόσμια αγορά και στην Κοινότητα, με ακριβή προσδιορισμό του σταδίου εμπορίας.

2. Όσον αφορά τις γνωστοποιήσεις που σχετίζονται με τις τιμές που εφαρμόζονται στην Κοινότητα, τα Κράτη Μέλη λαμβάνουν τα αναγκαία μέτρα για να αποκτήσουν τις κατά το δυνατόν πληρέστερες, αληθείς και αντιπροσωπευτικές σχετικές πληροφορίες.

(1) ΕΕ αριθ. N 329 της 24.12.1978, σ. 1."

2. Το συνημμένο στον παρόντα κανονισμό παράρτημα προστίθεται στον κανονισμό (ΕΟΚ) αριθ. 210/69.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1980.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 18 Δεκεμβρίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 148 της 28.6.1968, σ. 13.

(2) ΕΕ αριθ. N 204 της 28.7.1978, σ. 6.

(3) ΕΕ αριθ. N 28 της 5.2.1969, σ. 1.

(4) ΕΕ αριθ. N 252 της 6.10.1979, σ. 16.

ΠΑΡΑΤΗΜΑ

ΠΙΝΑΚΑΣ ΤΩΝ ΠΡΟΪΟΝΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 5 ΠΑΡΑΓΡΑΦΟΣ Ι ΥΠΟ β): 1. Lactoserum εις κόνιν

2. Αποκορυφωμένο γάλα εις κόνιν

3. Πλήρες γάλα εις κόνιν

4. Συμπυκνωμένο μη ζαχαρούχο γάλα

5. Συμπυκνωμένο ζαχαρούχο γάλα

6. Βούτυρο

7. Butter oil

8. Τυρός Emmental

9. Τυρός που φέρει πράσινα στίγματα στη μάζα

10. Grana padano

11. Parmigiano Reggiano

12. Άλλα είδη Grana

13. Pecorino (τύπου Ρώμης ή Σαρδηνίας)

14. Άλλα Pecorino

15. Cheddar

16. Provolone

17. Asiago

18. Gouda

19. Edam

20. Dando

21. Samso

22. Svenbo

23. Fontal

24. Havarti, tilsit

25. Butterkaese

26. Esrom

27. Italico

28. Saint-Paulin

29. Cantal

30. Ricotta αλατισμένο

31. Φέτα

32. Λακτόζη

Σημείωση: Ανάλογα με την περίπτωση, να αναφερθεί για το σχετικό προϊόν:

- η σύνθεση του προϊόντος (περιεκτικότητα σε λιπαρές ουσίες, περιεκτικότητα σε ξηρές ουσίες, περιεκτικότητα σε νερό στη μη λιπαρή ουσία),

- η κατηγορία της ποιότητος,

- η ηλικία ή η περίοδος ωριμάνσεως,

- η εμφάνιση και η συσκευασία,

- τα λοιπά βασικά χαρακτηριστικά,

- οι παρατηρήσεις ως προ την αντιπροσωπευτικότητα των τιμών που έχουν ανακοινωθεί.